# Susanna Rafart i Corominas

Susanna Rafart i Corominas (Ripoll, 1962) és poeta i autora de prosa de ficció i d'assaig. Es llicencia en Filologia Hispànica (1985) i Filologia Catalana (1992) per la Universitat Autònoma de Barcelona i després treballa com a professora agregada de Llengua i Literatura Espanyoles en escoles de Secundària. Actualment es dedica a la crítica literària en diverses publicacions, tasca que compagina amb l'organització de projectes culturals. Col·labora regularment amb diversos mitjans de comunicació, com ara el diari Avui, la revista Caràcters i diverses cadenes radiofòniques. Entre els seus llibres de poesia cal destacar Pou de glaç (2002), guanyador del Premi Carles Riba 2001, Retrat en blanc (2004) i Baies (2005). La seva obra poètica ha estat inclosa en diverses antologies i traduïda a diferents llengües. Aquesta faceta poètica es completa amb traduccions de les obres d'Yves Bonnefoy, Dino Campana i Salvatore Quasimodo. L'autora també ha publicat obres de ficció, entre altres La inundació (2003), Les tombes blanques (2008) i Un cor grec (2006). A més, ha publicat diversos llibres per a nens. La seva obra ha estat guardonada amb diferents premis, entre altres el Premi Cavall Verd (que atorga l'Associació d'Escriptors en Llengua Catalana) en les categories de traducció i poesia, i el Premi de la Crítica Serra d'Or. La veu poètica de Susanna Rafart està feta de “paraules elegants i delicades, ben escollides i tallades amb precisió perquè ocupin el seu lloc dins el vers com les tessel·les d'un mosaic. […] sense cap dissonància ni toc de trompetes, sense vulgaritat ni rampells, tot és dit amb la subtilesa i la tendresa de la mà que acarona un gat”.

## Premis

* 1979 Premi Extraordinari de Poesia de les Valls d'Andorra
* 1995 Senyoriu d'Ausiàs March
* 1999 Ciutat de Palma
* 2001 Carles Riba
* 2006 Premi Cavall Verd de traducció poètica per Obra poètica de Salvatore Quasimodo
* 2004 Premi Crítica Serra d'Or
* 2008 Premi Qwerty BTV
* 2010 Premi Rovira i Virgili
* 2012 Premi Cadaqués a Rosa Leveroni
* 2021 Premi Miquel de Palol de poesia

## Obra
### Poesia

* 1996 Olis sobre paper
* 1997 A cor què vols
* 1999 Reflexió de la llum
* 2000 Jardins d'amor advers
* 2002 Pou de glaç
* 2004 Retrat en blanc
* 2005 Baies
* 2010 L'ocell a la cendra
* 2011 La mà interior
* 2011 En la profunda onada. Girona: Curbet.
* 2013 La llum constant
* 2022 El saüc i la forja : antologia (2001-2021). Pagès editors

### Prosa
#### Contes infantils

* 1993 Els gira-sols blau
* 1995 El pirata 101

#### Reculls de contes

* 2000 La pols de l'argument
* 2003 La inundació
* 2008 Les tombes blanques

#### Dietaris, narrativa i assagística

* 2006 Un cor grec
* 2011 Gaspara i jo
* 2012 Els xiprers tentaculars. El paisatge en l'obra de Maria Àngels Anglada
* 2015 Crisàlide. Pastoral en si menor
* 2017 Dies d'agost. Girona: Curbet.
* 2018 La fugida d'Urània. Salt: Ela Geminada.
* 2023 Les roses a frec de l'hivern. Palma: Lleonard Muntaner.

### Traduccions

* 2006 Principi i fi de la neu (Trucs i baldufes) , Yves Bonnefoy
* 2007 Aforismes, Leonardo Da Vinci
* 2007 Cants órfics, Dino Campana
* 2007 Obra poètica, Salvatore Quasimodo (amb Eduard Escoffet)

### Traduccions de la seva obra

* 2005 Πоеэия (al búlgar)
* 2005 Molino en llamas (al castellà)
* 2005 Pozzo di neve (a l'italià)
* 2006 Moulin en flames (al francès)

### Altres

* 1999 Diccionari de la rima

## Referències

* ↑ LletrA. «Susanna Rafart i Corominas». Universitat Oberta de Catalunya i Institut Ramon Llull.
* ↑ «Susanna Rafart i Corominas». Poetàrium. (Institut Ramon Llull). [Consulta: 21 novembre 2015].
* ↑ Associació d'Escriptors en Llengua Catalana

## Enllaços externs

* La veu en els signes
* Susanna Rafart- Com un cançoner